**Am ars în versul iubirii**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am ars în versul iubirii

Argint lămurit, m-am făcut.

Am vrut să uit secretul firii...

Cu foiță de cer ne-nceput

Am acoperit ochii lunii.

În cioburi de vis m-am tăiat,

Am alergat ca nebunii

Pe funii de gând dezlânat.

Pe strune de vers te-am cântat,

Mi-am dezgolit sufletul, lumii

Cu pași tremurânzi te-am căutat,

Am descuiat ușa inimii.

Am furat bucle de infinit

Pentru lăcașul nemuririi

Și m-am topit, arzând mocnit

În sfânta candelă-a iubirii.